گار استال بنت ماهءِ جلواه کپیت
وهدے دوستءَ منی چم اناگہ کپیت
هون زبانءَ چہ درکئیتءُ چم بند بنت
اشکءَ دل شیشگانی اوں چکّءَ کپیت
دردءِ آدینک انسان ءِ رنگ ءَ نہ جنت
هرک ءَ چاریت وتا را پمشکہ کپیت
رنگ ءُ مزهب نداریت ناں زاتءُ سپات
دل امود ءَ کہ لگیت امود ءَ کپیت
دل گلامی ءَ منّیت نہ منّیت اگاں
جنگ بلوچ ءَ کہ نامینتگ نامءَ کپیت
مرچی هسن یک دگے مردمےءَ را گون
مرچی تئی منگّلــــیکانی باوا کپیت
مرچی مارا نہ پجّاریت اکرم اگاں
باند ءَ لازم پدا کئیت ءُ دست ءَ کپیت
اکرم اسلم